Atieno ongeyo tedo
Kwone chiek magol odeyo
Jaber kotedo dek
To welo medo didek
Ringe yom, ichwako giyien mobar
Jomakalo eyo kowinjo suya to dwa mana ni obar
Omende ka ibilo to iweyo dhi Kosewe
Ayaye nyathini ong’e tedo diel nyaka lewe
Jodongo kochamo kwon Atieno
To muomo mudho mandiwa gotieno
Gikelo mbaka e dhoda
Kaigalo ni ariambo to penj Rubot wuod Ododa
Obiro koni kaka jaduong’ Othwele mabakane ok rum
Sechego to oseneno ka iro dum
Atieno ong’eyo pidho welo
Kawendo odonjo nyaka oted gweno
gwen opidho mopong’o osera
To donge nyathini jahera?
ologo welo gi pi ma mamormor
miyo welo chiemo gimor
gik medo ndhadhu bende en go kanyo
Dania, hoho, saumu gi karot oromo kado
Apilo makech bende omiyi iketo kendi kaka idwaro
Atieno nyar Ahero to ahero
Jaberni omiyo aweyo sero
Nikech ong’eyo rito ode
Dak imiene giweche chode
Jaberni osekwalo chunya chuth
opogore ginyiri matimre kathuth
ma oheri ka ingi mwandu
bang’e to giringi ka chogo ma onge ndhadhu
Jaber orito wuod nyar kumabor
Wuoyi tinde iye opong’o bor
Ka adonjo jaber miya nyuka
Ok nyuka anyuka okalo ka
nyuka mobagi to oole ei agwata
Sukari okelo e mesa aketo kenda
Bang’ nyuka to aluokra gi pi maliet
Bang’ luok to achamo kuon maliet
Sechego jaber otwe suka lilo, denda bet maliet
Bang’ kuon anindo kuom del mayom to liet
ouma gi onget maliet
kiny ka achiewo to chae maliet
Adhi tich gi chuny mokwe
Omiyo nyathi Ahero to ahero
Omiyo afwenyo ni jadhako ruoth.
luo_Latn nso_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn